tomron87/hebrew-wikipedia-sentences-corpus huggingface dataset:
ב-1950 נבחר רוברטס כמושל רוד איילנד ה-62. הוא נבחר לשלוש תקופות כהונה נוספות של שנתיים כל אחת, וכיהן בתפקיד מינואר 1951 ועד ינואר 1959. בעת כהונתו כמושל הוא הקים את מחלקת המנהל של רוד איילנד כסוכנות למשק הבית האחראית לפיננסים ולסוגיות אחרות, וכן כמועצה לפיתוח לקידום הפיתוח הכלכלי של המדינה.
הוא גם ארגן מחדש את מחלקת הרווחה החברתית בשיפור המנהל שלה.
בבחירות למשרת המושל של 1956 הוא הפסיד ברוב קולות לרפובליקני כריסטופר דל ססטו, אך בית המשפט העליון של רוד איילנד פסל 5,000 קולות של אזרחים לא נוכחים ופתקי הצבעה סגורים שהתקבלו לפני יום הבחירות, בטענה שעל פי תיקון לחוקת המדינה נדרש שהצבעות אלו יתקבלו ביום הבחירות ולא לפניו.
החלטה זו הפכה את רוברטס למנצח.
שנתיים לאחר מכן הוא נוצח על ידי דל ססטו, וסיים את כהונתו כמושל.
ב-1960 ביקש רוברטס לקבל את מועמדות המפלגה הדמוקרטית לסנאט של ארצות הברית, אך הובס בבחירות המקדימות על ידי קלייבורן פל שנבחר וכיהן בסנאט עד 1997. בהמשך הוא היה יושב ראש ועידת החוקה של רוד איילנד, בה הוא המליץ על הפיכת האספה הכללית של רוד איילנד לבית מחוקקים חד-ביתי.
דניס רוברטס נפטר בבית חולים בפרובידנס ב-30 ביוני 1994, בעת שעבר ניתוח למפרצת.
הוא נטמן בבית הקברות סנט פרנסיס שבפוטאקט.
רוברטס היה קתולי באמונתו, ולא נשא אישה.
רוברטס , היה שופט בבית הפדרלי של מחוז פוארטו ריקו בשנים 1950–1952, ונשיא בית המשפט העליון של רוד איילנד בשנים 1966–1976. אחיינו, דניס ג'.
רוברטס השני , היה התובע הכללי של רוד איילנד בשנים 1979–1985.
דֶנְמַרְק (בדנית: Danmark - טאנמאק, הגייה: ; שם ארכאי: דֶנְיָה) היא מדינה בצפון אירופה, הקטנה והדרומית שבין המדינות הנורדיות.
היא משתייכת באופן מסורתי למדינות סקנדינביה, אם כי אינה שוכנת על חצי האי סקנדינביה.
המדינה, שמצויה ברובה על חצי האי יוטלנד, גובלת בים הבלטי בצידה הצפון-מזרחי, בים הצפוני בצידה הצפון-מערבי, בגרמניה בדרומה, ובקנדה באי הנס.
דנמרק היא המונרכיה האירופית העתיקה ביותר שמתקיימת ברציפות עד היום.
כיום מוגדרת שיטת הממשל בה כמלוכה חוקתית.
היא חברה באיחוד האירופי מאז 1973 (גרינלנד ואיי פארו אינן חברות באיחוד), וכן היא חברה מייסדת של המועצה הנורדית וברית נאט"ו.
האיים גרינלנד ואיי פארו משתייכים לדנמרק כחלק מממלכת דנמרק; הם נמצאים תחת חסות ממלכת דנמרק אולם נהנים משלטון אוטונומי.
במשך מאות שנים הסתמכה כלכלתה של דנמרק על חקלאות, דיג וימאות משום שאין בה משאבי טבע חשובים, אולם בסוף המאה ה-19 ותחילת המאה ה-20 היא חוותה תקופה אינטנסיבית של תיעוש ועיור, שתרמה בהמשך להפיכתה למדינת רווחה בשנות השלושים.
במלחמת העולם השנייה הייתה המדינה תחת כיבוש גרמניה הנאצית.
בשנת 1949 הייתה לאחת החברות המייסדות של נאט"ו.
שטחה של דנמרק יושב לראשונה לפני יותר מ-100,000 שנה, אך ככל הנראה תושביו הראשונים נאלצו לעזוב את האזור בעידן הקרח, והתושבים הקבועים הראשונים הגיעו לאזור כ-15,000 שנה לפני זמננו.
בדנמרק תילי קבורה רבים מעידן הברונזה הנורדי (1800–600 לפני הספירה), ובתלים אלו נמצאו שפע של ממצאים ארכאולוגיים.
במהלך עידן הברזל הפרה-רומאי (500 לפני הספירה עד 1 לספירה) התקרר האקלים בדנמרק ונעשה רטוב יותר, תהליך שהקשה על החקלאות באזור וגרם לכך שחברות רבות היגרו דרומה, לאזור גרמניה.
האימפריה הרומית, שהגיעה כמעט עד לאזור דנמרק של היום, שמרה על קשרי מסחר עם השבטים המקומיים באזור, שבאותה התקופה הושפעו רבות מהתרבות הקלטית.
היסטוריונים רבים מאמינים כי לפני הגעת אבותיהם של הדנים המודרניים מהאיים שממזרח לדנמרק, רוב האזור היה מיושב על ידי היוטים, שהיגרו מאוחר יותר לאיים הבריטיים יחד עם הסקסונים והאנגלים ויצרו יחדיו את העם האנגלו-סקסי.
המקור המדויק של האומה הדנית המאוחדת אינו ידוע, אולם האזכור הכתוב הראשון של העם הדני נכתב בשנת 551 בספר "גטיקה" של ההיסטוריון יורדנס.
בתחילת המאה ה-8, התפשטה האימפריה הפרנקית של קרל הגדול צפונה עד לגבול הדרומי של העם הדני.
הדנים היו מודעים לטבח שבוצע בפגנים בגרמניה, ואיום זה גרם להם להתאחד עם עמים סקנדינבים נוספים.
החל מתקופה זו ובמשך מאות שנים נקראו הדנים, יחד עם הנורווגים והגיטים, בשם ויקינגים, ושלטו על הימים והחופים של אירופה.
הוויקינגים הדנים היו פעילים בעיקר באיים הבריטים ובמערב אירופה, כבשו חלקים מאנגליה, אירלנד, צרפת (ייסדו את נורמנדי) ועוד.
דנמרק אוחדה לממלכה בשנת 980 לערך על ידי האראלד כחול-השן (Harald Blåtand) שהיה למלך הנוצרי הראשון של דנמרק, לאחר שמיסיונר גרמני שכנע אותו להתנצר.
דת חדשה זו, שהחליפה את הדת הנורדית העתיקה , הייתה מועילה ביותר מבחינת המלך החדש: היא הביאה עימה תמיכה מהאימפריה הרומית הקדושה, ואפשרה למלך להיפטר מכל מתנגדיו שלא הסכימו לוותר על דתם הנורדית.
ב-1389 אוחדו שוודיה, נורווגיה ודנמרק תחת מלך אחד, איחוד זה נודע כאיחוד קאלמאר (Kalmar), והיה איחוד אישי ולא איחוד פוליטי.
במהלך המאה ה-15 התנגדה שוודיה לניסיונות לרכז את השלטון תחת מלך דני, התנגדות שהגיעה אף לכדי מרד חמוש.
בסופו של דבר פרשה שוודיה מהאיחוד ב-1521.
ב-1658 איבדה דנמרק את חבל סקניה (Skåne) שבדרום שוודיה לשוודיה.
בתקופת המלחמות הנפוליאוניות ניסתה דנמרק לשמור על נייטרליות, אך נקלעה למלחמה נגד בריטניה, שבמהלכה פשט הצי הבריטי פעמיים על קופנהגן.
כתוצאה מהמלחמה הגיע האיחוד הדני-נורווגי לסף פשיטת רגל ב-1813, ופורק בשנת 1814 כשנורווגיה נכנסה לאיחוד חדש עם שוודיה (עד 1905).
התנועה הדנית הליברלית הלאומית החלה לצבור מומנטום במהלך שנות השלושים של המאה ה-19. לאחר התקופה המהפכנית באירופה של שנת 1848, הידועה כ"אביב העמים", הפכה דנמרק למונרכיה חוקתית ב-5 ביוני 1849 כשהיא מאמצת חוקה חדשה.
מהמלך נלקחו כל תפקידיו הביצועיים והועברו לידי הממשלה.
ב-1864 נחלה דנמרק תבוסה מידי צבאות פרוסיה והאימפריה האוסטרית במלחמת שלזוויג השנייה.
כתוצאה מתבוסתה איבדה את מחוז שלזוויג שבדרומה לפרוסיה.
מפלה זו הותירה רשמים עמוקים על הזהות הדנית הלאומית.
בהשראת הכומר ניקולאי גרונטוויג וממשיך דרכו קריסטן קולד קמה בדניה לאחר המלחמה תנועת בתי החינוך העממיים להשכלת מבוגרים, תחת הסיסמה "נרכוש בפנים את אשר הפסדנו בחוץ"; תנועה זו מילאה תפקיד חשוב בתהליך הדמוקרטיזציה של העם הדני.
לאחר מלחמה זו אימצה דנמרק מדיניות של נייטרליות, בעקבותיה נשארה נייטרלית בזמן מלחמת העולם הראשונה.
אף על פי שהכריזה על עצמה נייטרלית, ב-9 באפריל 1940 פלשו לדנמרק כוחות גרמניה הנאצית (מבצע וזרְאִיבונג, בגרמנית Weserübung),.
דנמרק נותרה תחת הכיבוש הנאצי במהלך כל מלחמת העולם השנייה.
על אף שהמשטר הנאצי בדנמרק היה נוקשה פחות מאשר במדינות אחרות, פעלה נגדו תנועת מחתרת, והיא הצליחה להבריח את רובם המכריע של יהודי המדינה לשוודיה הנייטרלית.
דנמרק היא המדינה היחידה באירופה שלא הסכימה להסגיר יהודים לידי הנאצים.
ב-4 באפריל 1949 הצטרפה דנמרק לנאט"ו וב-1973 הצטרפה לשוק האירופי המשותף (שיותר מאוחר הפך לאיחוד האירופי).
מלך דנמרק נושא תפקיד סמלי בלבד, כ"ראשון בין שווים" על פי הגדרת החוקה הדנית.
סמכויות החקיקה מחולקות בין הממשלה לבין הפרלמנט הדני, הפולקטינג, אשר מונה 179 חברים.
מערכת המשפט הדנית מהווה זרוע שלטונית נפרדת מהזרוע המחוקקת והמבצעת.
בחירות לפרלמנט נערכות כל 4 שנים, אולם בסמכותו של ראש הממשלה להכריז על בחירות מוקדמות.
אם עוברת בפרלמנט הצעת אי-אמון כנגד ראש הממשלה, על כל הממשלה להתפטר.
בין מדינת ישראל ודנמרק מתקיימים יחסים דיפלומטיים מלאים החל משנת 1949. כמו כן, שתי המדינות מקיימות שיתוף פעולה נרחב בנושאים שונים, בין היתר בתחומי תיירות ומסחר.
לישראל יש שגרירות רשמית בקופנהגן, ולדנמרק יש שגרירות רשמית בתל אביב.
האחריות להגנתה של דנמרק מוטלת על כוחות ההגנה של דנמרק, גוף צבאי בעל ארבע זרועות הכפוף למשרד ההגנה בממשלת דנמרק.
נכון לשנת 2010 משרתים בכוחות ההגנה 24,200 אנשים בשירות קבע, 12,000 אנשי מילואים.
משמר המולדת הדני (כוח מתנדבים המבוסס ברובו על משרתי מילואים שתפקידו העיקרי הוא ההגנה על שטחי דנמרק).
בשנת 1972 חתמה דנמרק על אמנת ההצטרפות לאיחוד האירופאי.
עיקר הייצוא של דנמרק הוא מזון, מכונות, תרופות ואנרגיה והוא מתבצע עם מדינות האיחוד האירופי ובעיקר שוודיה, גרמניה והממלכה המאוחדת.
ממדינות אלו מתבצע גם עיקר הייבוא, ועיקרו מכונות וחומרי גלם שונים לתעשייה.
השוק הכלכלי בדנמרק נחשב מתקדם מאוד ומשלב חקלאות מתקדמת, תעשייה מסורתית בהיקף נמוך, מערכת רווחה ממשלתית ענפה, מטבע יציב, תלות גבוהה בסחר חוץ וסקטור ציבורי גדול יחסית למדינות אירופה בגודל של כ-33% מהכלכלה.
כלכלתה של דנמרק נחשבת סוציאל-דמוקרטית.
היא מבוססת על מדיניות ה-Flexicurity, המושתתת על מיסים גבוהים, מדינת רווחה מפותחת ואיגודים מקצועיים חזקים.
העובדים בדנמרק מאוגדים מאוד, 75% מכלל העובדים במשק הדני חברים בקונפדרציית איגודי המסחר הדנית, המהווה ארגון-גג לארגוני העובדים והאיגודים המקצועיים בדנמרק.
לאיגודי העובדים השפעה יום-יומית על חיי העובדים וניהול מקום עבודתם.
המסורת העסקית הדנית כוללת שיתוף מקיף של האיגודים בניהול, וברוב החברות יש נציגות לעובדים במועצת המנהלים, כל זאת כאשר הממשלה דואגת לתת כוח לאיגודי העובדים ולגבות אותם, אם כי לא להתערב בקביעת שכר מינימום שנקבע בהסכם בין האיגודים למעסיקים.
ראש הממשלה לארס לוקה רסמוסן תיאר את המודל הנורדי שלפיו בנויה הכלכלה הדנית כך: "דנמרק רחוקה מכלכלה סוציאליסטית מתוכננת, דנמרק היא כלכלת שוק ...
המודל הנורדי הוא מדינת רווחה מורחבת, המספקת רמה גבוהה של ביטחון לאזרחיה, אך הוא גם כלכלת שוק מצליחה".
שוויוניות התחלקות ההכנסות בדנמרק היא מהגבוהות בעולם, 0.22 על פי מדד ג'יני.
בכל חברה בע"מ שבה יותר מ-50 עובדים, שליש מהדירקטוריון מורכב מנציגי האיגוד המקצועי.
בעלי ההון הגדולים ביותר במגזר הלא הממשלתי הדני הם קרנות הפנסיה הממלכתיות וקרנות הפנסיה של האיגודים המקצועיים.
למרות חברותה באיחוד האירופי וחלקה הפעיל בכלכלת הארגון, דנמרק בחרה בעקבות משאל עם בספטמבר 2000 שלא לעבור למטבע האירו ולהישאר עם מטבע הכתר הדני.
עם זאת הוחלט להצמיד את מטבע הכתר הדני לאירו ברצועת ניוד צרה.
בסוגיות שימור וניצול אנרגיה דנמרק היא מהמתקדמות בארצות העולם.
ב-2015, 29% מהאנרגיה שצורכת הממלכה סופקה באמצעות מקורות אנרגיה מתחדשים, בעיקר טורבינות רוח, בחוות גדולות שהוקמו בחלקן בים.
שטחה של דנמרק, לא כולל גרינלנד, הוא 43,094 קמ"ר, והיא בין המדינות הקטנות בשטחן באירופה.
חלקה היבשתי של דנמרק שוכן בצפונו של חצי האי יוטלנד (בדנית: Jylland, "יילאן") וגובל בגרמניה.
בנוסף אליו, מרכיבים את הממלכה 405 איים, כשמתוכם רק 82 מיושבים; הגדולים שבהם הם שלן (Sjælland), בו נמצאת הבירה קופנהגן, ופין (Fyn).
האי בורנהולם ממוקם מזרחית לדנמרק, בים הבלטי.
רוב האיים מחוברים באמצעות גשרים, כשהבולט ביניהם הוא גשר ארסונד המגשר בין האי שלן לשוודיה.
הארץ היא ברובה המוחלט מישורית.
הנקודה הגבוהה ביותר נמצאת ביוטלנד והיא "מוליהוי", שגובהו 171 מטרים מעל פני הים.
האקלים בדנמרק הוא ימי ממוזג, בהשפעת הקרבה לים וקו הרוחב הצפוני.
טמפ' המקסימום הממוצעת בינואר היא 1.5 מעלות מעל האפס, ובאוגוסט – 17.2 מעלות.
בשנה ממוצעת יורדים 765 מ"מ של משקעים במשך 179 ימי גשם ושלג, הפזורים לאורך כל חודשי שנה, ובמיוחד בסתיו.
בגלל מיקומה של דנמרק במפגש בין אזורי אקלים שונים, שכיחים בה שינויים קיצוניים יחסית במזג האוויר בתוך זמן קצר במהלך אותו יום, ובפרט מועדים לכך חודשי הסתיו.
מבחינה אדמיניסטרטיבית מחולקת דנמרק ל-5 מחוזות.
כל מחוז מחולק למספר נפות.
קצב גידול האוכלוסייה עומד על 0.36%.
כדי לעצור את זרם המהגרים והפליטים הלא חוקיים לתוך המדינה החליטה ממשלת דנמרק להציב פקחים ומצלמות וידאו בגבולות עם גרמניה ועם שוודיה, דבר שהכעיס את ראשי האיחוד האירופאי ואיים על חזון אירופה ללא גבולות.
דנמרק נחשבת כיום למדינה האירופאית עם חוקי ההגירה הנוקשים ביותר.
דנית היא השפה הנפוצה ביותר בדנמרק, אולם קבוצות קטנות בגבול גרמניה דוברות גרמנית.
השפה הדנית שייכת למשפחת השפות הגרמאניות, והיא קרובה לשאר לשונות סקנדינביה.
נכון ל-2018: 62.9% מהדנים חברים בכנסיית המדינה, הכנסייה האוונגלית-לותרנית של דנמרק, 10% הם נוצרים אחרים (קתולים, אורתודוקסים ופרוטסטנטים).
נטולי ההשתייכות הדתית התחלקו בין 13.8% אגנוסטיקנים ו-9.3% אתאיסטים.
ראשוני היהודים הגיעו לדנמרק בראשית המאה ה-17 וקיבלו זכויות מיוחדות כסוחרים, בנקאים וספקי צבא.
הקהילה היהודית הגדולה ביותר התגוררה בבירה קופנהגן.
במהלך מלחמת העולם השנייה נכבשה דנמרק בידי הגרמנים.
תחילה לא פגעו הנאצים ביהודים בשל התנגדות הממשלה הדנית שנותרה בשלטון.
כשהנאצים עמדו לאסור את היהודים כדי לשלוח אותם למחנות השמדה, הודלף הדבר למחתרת הדנית, והיא ארגנה פעילות הצלה המונית.
כ-7,500 יהודים הועברו במחתרת, באמצעות סירות דיג דרך הים, לשוודיה הנייטרלית, בפחות משלושה שבועות.
כ-300 יהודים נתפסו בידי הנאצים ונשלחו למחנה טרזין, ובו נרצחו 17 (יש מחלוקת על המספר המדויק).
על מבצע ההצלה העניק יד ושם לעם הדני את תואר חסידי אומות העולם.
כיום חיה בדנמרק קהילה המונה כ-7,500 יהודים.
בשנת 2017 דורגה דנמרק במקום השני בדירוג המדינות המאושרות ביותר בעולם בדו"ח האושר העולמי.
נכון לשנת 2024, דנמרק נחשבת למדינה השנייה בדירוג המדינות המאושרות ביותר בעולם.
בדו"ח האושר העולמי, שמשקף את התקופה שבין 2021 ל-2023 ופורסם במרץ 2024 מדורגת דנמרק במקום השני הרשימה.
בקרב צעירים בני 30 ומטה, מדורגת דנמרק במקום החמישי בעולם.
מבין הסופרים הדניים מפורסם ביותר סופר-הילדים הנודע האנס כריסטיאן אנדרסן.
יאקוב קנוסן היה מועמד לקבלת פרס נובל לספרות בשנת 1916. קרל גילרופ והנריק פונטופידן זכו בפרס נובל לספרות בשנת 1917 ויוהנס וילהלם ינסן בשנת 1944.
בתחום הציור התפרסם במחצית השנייה של המאה ה-19, קרל בלוך, ידידו של האנס כריסטיאן אנדרסן, שעבודותיו נערצות עד היום על ידי הכנסייה המורמונית.
דנית (בדנית: Dansk) היא שפה סקנדינבית המדוברת בפי כ־6 וחצי מיליון בני אדם בעיקר בדנמרק, שם היא השפה הרשמית.
מבחינה בלשנית משתייכת הדנית לקבוצת השפות הגרמאניות הצפוניות אשר במשפחת השפות ההודו־אירופיות.
הדנית היא אחת השפות הרשמיות באיי פארו, והיא שפה מוכרת במחוז שלזוויג בגרמניה שם ישנו מיעוט דני.
הדנית הייתה שפה רשמית בגרינלנד עד 2009.
השפה הדנית, כמו כל השפות הגרמאניות (למעט יידיש), נכתבת באמצעות האלפבית הלטיני, ב־29 אותיות.
האותיות C, Q, W, X ו־Z משמשות לכתיבת מילים השאולות משפות זרות.
+פונמות בדנית סדקי ענבלי וילוני (מכתשי־)חכי מכתשי שפתי(־שִנִּי) אפיŋnm סותם kʰ t pʰ מחוכך tɕ tsʰ חוכך hʁ ɕ svf מקורב(צדי)wjɹˠl * תוספת פונמה בהתאמה לסטנדרט
אחורית מרכזית קדמית סגורה (ː)u (ː)y (ː)i כמעט־סגורה (e̝(ː חצי־סגורה (ː)o (ː)ø (ː)e אמצעית (ː)ɔ̽ ə (ː)œ̝ חצי־פתוחה (ː)ɔ (œ(ː (ɛ(ː כמעט־פתוחה ɒ̽ ɐ ɶ̝ æ פתוחה (ː)ä
במילים שמכילות מורפמה אחת, תנועות הן בדרך כלל קצרות לפני שני עיצורים או יותר + e
תנועות הם בדרך כלל ארוכות לפני עיצור אחד + e
בשתי תנועות רצופות התנועה המוטעמת תמיד ארוכה, והלא מוטעמת תמיד קצרה.
כל המאפייינים הללו הופכים את השפה הדנית קשה ביותר להבנה לאלו שאינם דוברים אותה כשפת אם.
בארצות הסקנדינביה נהוג לצחוק על צורת הדיבור של הדנים המדברים כאילו "תקוע להם תפוח אדמה בתוך הפה".
משפט שובר שיניים המפורסם בדנית הוא: "rødgrød med fløde", שם של מאכל הנקרא גריסים אדומים.
דקדוק השפה הדנית דומה לדקדוק השפה האנגלית.
זאת משום ששתיהן שפות גרמאניות ולאוכלוסיות הדוברות אותן היו חילופי יחסים תרבותיים רבים לאורך השנים.
בדומה לאנגלית, בדנית ניתן למצוא הטיות שונות לזמנים, הכוללות זמנים מתמשכים ומושלמים.
אלו מבטאים גם את נקודת הסיום וההתחלה של התהליך שהפועל מבטא.
עם זאת, בדנית השימוש בצורה נפרדת לזמן עתיד הוא לא נחוץ, ופעלים המתארים פעולה שמתבצעת בעתיד מוטים לרוב בצורת ההווה.
הפעלים אינם מוטים לפי גוף כמו בעברית.
סיומתדוגמהעבריתשם פועלat rejseלנסועהווה jeg rejserאני נוסעעבר פשוטjeg troede
דיברתיציוויללאtag denקח/י את זהעתיד (בשימוש חלקי)ללאjeg vil tageאני אקח
עם זאת, שני המינים אינם זכר ונקבה, כמו ברוב השפות בעלות מינים דקדוקיים, אלא מין משותף ומין נייטרלי.
זה נובע מהדקדוק בנורדית עתיקה, בה היו המינים זכר, נקבה ומין נייטרלי.
מאז השתלבו הזכר והנקבה למין יחיד, המין המשותף.
שמות תואר מוטים לפי המין: ללא תוספת במין המשותף, בתוספת במין הנייטרלי, ובתוספת ברבים.
ה"א הידיעה מתבטאת בהוספת סיומת בסוף המילה.
סיומת זו היא בשמות עצם מהמגדר המשותף, ואילו במגדר הנייטרלי.
צורת הרבים מתבטאת באחת מהסיומות .
ה"א הידיעה יחד עם צורת הרבים מתקבלת על ידי הסיומות בהתאמה.
לדוגמה, by - עיר, byerne - הערים, וכן hund - כלב, hundene - הכלבים.
דנמרק-נורווגיה (בדנית ונורווגית: Danmark-Norge) הוא שמה ההיסטוריוגרפי של ישות פוליטית, תוצאת איחוד מדיני אמיתי, שכללה את שטחיהן של ממלכות דנמרק ונורווגיה, כולל שטחי איסלנד, גרינלנד ואיי פארו.
לאחר התפרקותו של איחוד קאלמאר ב-1524, נכנסו שתי הממלכות לאוניה פרסונלית ב-1536, שנמשכה עד ל-1814.
השם דנמרק - נורווגיה הוא שם שמתאר את שתי הממלכות לאחר מיזוגן לממלכה אחת ב־1536. לעיתים קרובות משתמשים בשם "ממלכת דנמרק" הכולל את נורווגיה בתקופה שבין השנים 1536 עד 1814 ואת "החלק המלכותי" של אולדנבורג (לא כולל את הדוכסויות שלזוויג והולשטיין).
לאחר פרישתה הרשמית של שוודיה מאיחוד קאלמאר ב-1521, נערכו בדנמרק ובנורווגיה מלחמות אזרחים ורפורמציות פרוטסטנטיות.
לאחר שהרוחות נרגעו, הפרלמנט הדני נחלש מאוד, ולבסוף פורק ב-1660, כשדנמרק-נורווגיה הפכה למונרכיה אבסולוטית.
השינויים אושרו בהסכם Lex Regia שנחתם ב-14 בנובמבר 1665, וגרם לכל הכוח להתרכז בידיו של המלך.
הפרלמנט הנורווגי התכנס בפעם האחרונה ב-1537. נורווגיה שמרה על חוקים עצמאיים ועל מספר מוסדות, והיו לה מטבע וצבא נפרדים מאלו של דנמרק.
במהלך המלחמות הנפוליאוניות ומלחמת גונבואט הובסה דנמרק-נורווגיה בידי שוודיה, ונאלצה למסור לידיה את שטחה היבשתי של נורווגיה בהסכם קיל, אך מושבותיה של נורווגיה נותרו בידי דנמרק.
הממלכה הייתה מדינה טרנס-יבשתית מכיוון שהשתרעה על צפון אמריקה (גרינלנד), על אירופה (דנמרק) ועל חצי האי הסקנדינבי (נורווגיה, איי פארו ואיסלנד).
שטחה של הממלכה היה גדול והיא הייתה בין הממלכות הגדולות ביותר בעולם באותה תקופה עם שטח של כ-2.7 מיליון קמ"ר.
דניש , "דני"), או "שנק", הוא מאפה מתוק שהומצא בדנמרק וכיום פופולרי בכל העולם.
במדינות סקנדינביה (כולל דנמרק) נקרא הדניש דווקא "wienerbrød" (לחם וינה) על שם האופים ילידי וינה שהחדירו את תורת המגדנאות לסקנדינביה.
מרכיבי הדניש הם קמח, חלב, ביצים וכמויות נדיבות של חמאה, מהם יוצרים בצק שמרים יסודי 20%.
הבצק מרודד, נחתך לריבועים של כעשרה סמ"ר, מקופל ו/או מגולגל באופן נאה מעל למלית כלשהי, ועובר התפחה לפני אפייתו.
"עוגת שושנים" היא עוגה הנוצרת מסידור במעגל של מספר דנישים שגולגלו לצורת פרח, תוך שמירת רווח מספיק ביניהם.
לאחר פרשת קריקטורות מוחמד קרא שר המסחר של איראן לשנות את שמו של הדניש ל"ורד של הנביא מוחמד".
דניקה סו פטריק היא נהגת מרוצים אמריקנית המתחרה במרוצי נאסקאר.
קודם לכן התחרתה פטריק במרוצי האינדי, היא זכתה בתואר רוקי השנה לאחר מרוץ אינדיאנפוליס 500 של שנת 2005 וסדרת המרוצים של עונת 2005. במאי 2006, פרסמה את האוטוביוגרפיה שלה "דניקה: חוצה את הקו".
עם ניצחונה במרוץ אינדי 300 ביפן בשנת 2008, הפכה דניקה פטריק לאישה הראשונה שמנצחת מרוץ בסדרת מרוצי האינדי, והאישה השנייה שמנצחת בתחרות מוטורית אמריקנית, לאחר ששירלי מולדוויני ניצחה שלוש פעמים בתחרות "NHRA Top Fuel Championships".
במאי 2009 סיימה במקום השלישי במרוץ אינדיאנפוליס 500, ההישג הטוב ביותר לנהגת מרוצים מאז שנוסדה תחרות זו ב-1911.
לאחר עונת 2011 פרשה ממרוצי האינדי ועברה להתמקד במרוצי נאסקאר.
דנמרק נטלה חלק באירוויזיון 53 פעמים החל מהצטרפותה לתחרות.
נציגת המדינה בתחרות נקבעת בתחרות קדם "Dansk Melodi Grand Prix".
ב-2005 אירחה דנמרק את תחרות שיר היובל באירוויזיון בקופנהגן.
דנמרק ניצחה באירוויזיון שלוש פעמים:
דנמרק ניצחה לראשונה באירוויזיון 1963 עם השיר "Dansevise" ("בלדת ריקוד") שבוצע על ידי גרטה ויורגן אינגמן, והייתה למדינה הראשונה שלא הייתה חלק מהמדינות המייסדות של התחרות אשר ניצחה בתחרות.
ניצחונה של דנמרק עורר מחלוקת.
לאחר הקראת הניקוד של צוות השופטים הנורווגי, המנחה קטי בוייל, אמרה שהיא מתקשה לשמוע היטב, ושהיא תחזור לצוות השופטים הנורווגי מאוחר יותר, וזאת על אף ששאר הנוכחים שמעו היטב.
כשחזרה בוייל לצוות השופטים הנורווגי בסוף ההצבעה, נורווגיה שינתה את הניקוד שהעניקה בהתחלה, דבר שגרם לניצחונה של דנמרק על חשבון ניצחונה של שווייץ.
למעשה הסיבה שנורווגיה נאלצה להקריא שוב את הניקוד שלה היה כיוון שמקריא הניקוד מטעם נורווגיה לא השתמש בסדר הנכון של הקראת הנקודות, ולכן היה ספק אם הוא העניק את הניקוד הנכון בפעם הראשונה.
בסופו של דבר, הניקוד הסופי נחשב לניקוד הנכון, ולכן דנמרק הוכרזה כמנצחת התחרות.
בשנה שלאחר מכן נערכה התחרות בקופנהגן, דנמרק, בפעם הראשונה בתולדותיה.
לאחר מספר שנים בה דנמרק הגיעה לתוצאות נמוכות, ואף נעדרה מהתחרות בשל הישגים נמוכים, הצליחה דנמרק לזכות שוב באירוויזיון.
דנמרק זכתה באירוויזיון 2000 עם השיר "Fly on the Wings of Love" ("לעוף על כנפי האהבה") שבוצע על ידי יורגן ונילס אולסן.
השיר זכה להצלחה רבה לאחר זכייתו באירוויזיון.
לאירוויזיון 2013 שהתקיים במאלמו, שוודיה, שלחה דנמרק את הזמרת אמילי דה פורסט עם השיר "Only Teardrops" ("רק דמעות") שנבחר בקדם האירוויזיון הדני - "Dansk Melodi Grand Prix".
השיר זכה במקום הראשון בתחרות עם 281 נקודות.
התקופה הטובה ביותר של דנמרק באירוויזיון הייתה בשנים 1984 - 1990. בתקופה זו הגיעה דנמרק 4 פעמים לאחד מ-5 המקומות המובילים, כאשר פעמיים מתוכם הם במקום השלישי.
הצמד קירסטן סיגרד וסורן בונדגרד ייצגו את דנמרק 3 פעמים במהלך התקופה הזאת תחת השם "הוט אייז".
באירוויזיון 1984 הם ביצעו את השיר "Det' lige det" ("זה רק זה") והגיעו למקום הרביעי.
ב-1985 הם ייצגו שוב את דנמרק באירוויזיון, ובכך הפכו להיות המבצעים היחידים שייצגו את דנמרק באירוויזיון פעמיים ברציפות.
הם שרו את השיר "Sku' du spørg' fra no'en?" ("מה זה העסק שלך?"), אולם הם לא הצליחו לשחזר את ההצלחה שלהם מהשנה הקודמת והגיעו למקום ה-11. הצמד ייצג את דנמרק באירוויזיון שוב ב-1988 עם השיר "Ka' du se hva' jeg sa'?" ("אתה לא רואה שזה מה שאמרתי לך?").
הם הצליחו לשבור את השיא של עצמם, והגיעו למקום השלישי, כאשר הם מפסידים לסלין דיון.
דנמרק נעדרה מ-15 תחרויות אירוויזיון לאורך השנים:
לאחר התחרות ב-1966 בה הגיעה דנמרק למקום ה-14, המקום הנמוך ביותר שלה בתחרות עד אותה תקופה, היא החליטה לפרוש מהתחרות לצמיתות.
רשות השידור הדנית חדלה לשדר את התחרויות, וכן לא נערכו יותר תחרויות קדם-אירוויזיון.
אולם, 12 שנים לאחר שפרשה מהתחרות, שבה דנמרק ליטול חלק ב-1978 וכמו כן, תחרות הקדם-אירוויזיון שבה להתקיים.
בשנה זו הנחה אותה יורגן דה מייליאוס והוא המשיך להנחות אותה במשך 11 שנים.
במהלך שנות ה-90 ושנות ה-2000 המוקדמות, דנמרק הייתה אחת המדינות המושפעות ביותר בתחרות מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות.
השירים שייצגו את דנמרק באירוויזיון
שנה העיר המארחת מקום התחרות מנחים1964 קופנהגןאולם הקונצרטים טיבוליסגמר: לוט ואבר2001 קופנהגןאצטדיון פארקןגמר: נטאשה קרונה בק וסרן פילמרק2014 קופנהגן אצטדיון B&W Hallerneחצאי גמר וגמר: ליסה רנה, ניקולאי קופל ופילו אסבאק
שנה העיר המארחת מקום התחרות מנחים 2005 קופנהגן פורום קופנהגן קתרינה לסקאניש ורנארס קאופרס
מועדון הכדורסל דנייפר אזוט דנייפרודזרז'ינסק (באוקראינית: Дніпро-Азот Дніпродзержинськ) הוא מועדון כדורסל אוקראיני מהעיר דניפרודזרז'ינסק, המתמודד בליגת העל האוקראינית בכדורסל.
הקבוצה הוקמה בשנת 2005 והחלה לשחק בליגה האזורית.
בסיום עונת 2007/08 העפילה הקבוצה מהליגה השנייה לליגה הבכירה.
בעונת 2008/09 השתתפה הקבוצה בהקמת הליגה האוקראינית הראשונה, ואף הגיעה עד לשלב חצי גמר הגביע.
בעונת 2009/10, לאחר איחוד הליגות הבכירות של אוקראינה, החלה לשחק בסופרליגה.
דנית הדרי-סלומון היא מתכונאית, עיתונאית אוכל, מחברת ספרי בישול ועיון ומתרגמת ישראלית.
סלומון היא מחברת מספר רב של ספרי בישול רבי המכר בהם: "עוגות בקלי קלות" ו"פשטידות בקלי קלות".
סלומון היא ילידת קיבוץ אשדות יעקב מאוחד, בוגרת החוג לתולדות האמנות והחוג לפילוסופיה כללית באוניברסיטת תל אביב, תושבת תל אביב, נשואה ואם לשניים.
במשך שש שנים ערכה את מוסף הבישול "זמנים במטבח" במגזין "זמנים מודרניים" של ידיעות אחרונות.
ובנוסף ערכה את מוסף הבישול "תפריט" של ירחון "עולם האשה".
כתבה ספרי דיאטה ושמירה על המשקל, בהם רב המכר "רזה-לתמיד".
וכן ספרי עיון וספרי ילדים המתמודדים עם מצבים מיוחדים להם.
ביניהם רב המכר "בת-עשרה - מדריך לנערה המתבגרת".
הייתה שותפה לכתיבת ה"אנציקלופדיה לבישול ולאפייה" - אנציקלופדיה בת 16 כרכים בעריכתו של שלום קדוש ובהוצאת רביבים.
בשנת 2005 פרסמה את ספרה "שוקולד ושושנים" המשלב בין עולמה הקולינרי של סלומון לעיצוב הרומנטי של מיכל נגרין.
בין עוגות השוקולד למלאכים והשושנים שהפך לרב מכר.
הספרים בהוצאת קוראים, אלא אם כן מצוין אחרת.
שוקולד ושושנים :עוגות השוקולד הכי טובות, 2005
כשר לפסח: מרקים, דגים, בשר ועוף, תוספות וקינוחים, 2010
פיצהפיתה ועוד מאכלים שילדים אוהבים, 2010
בת-עשרה - מדריך לנערה המתבגרת, 1999
רזה - לתמיד / הארווי ומרילין דיאמונד, 1986
בישול ואפייה במיקרוגל / קרול בוון, 1987
הבית :המדריך המלא לאחזקת הבית, הוצאת מעריב- הד ארצי, 1988
צרה יותר - קלה יותר /רוזמרי קונלי, 1989
קינוחים לחולי הסוכרת :[עוגות, רפרפות, גלידות, קציפות, מקפאים ומעדנים] / סו הול, 1991
ירושלים של מעלה :אלבום תצלומי-אוויר ותצלומי-על /יהודה סלומון, משה מילנר (טקסט), 1992
דיאטת ה-G אינדקס / ריצ'רד נ' פודל וויליאם פרוקטור, 1993
אן מאבונלי / לוסי מ' מונטגומרי, 2001
נוש אז'אן :סודות המטבח הפרסי / חיים מלכי ; וידה לויים, 2002
לאכול יותר לשקול פחות :התוכנית המהפכנית להרזייה בטוחה ולחיים בריאים, תוך אכילה "בלי חשבון" / דין אורניש, 2005
מיצים לבריאות :המדריך השלם למיצי פירות וירקות / סטפן בלאור, 2008
שנתים על אי בודד / ז'ול ורן, קוראים, תל אביב, 2001.
מחוז דניפרופטרובסק (באוקראינית: Дніпропетровська область) הוא אחד ממחוזות אוקראינה, שוכן במזרח המדינה, ובירתו העיר דניפרו.
למחוז חשיבות תעשייתית רבה, כ-16.9% מהתעשייה במדינה, מקורה במחוז.
כמו כן ידוע המחוז במרבצי עפרות מתכת עשירים, כדוגמת מכרות הברזל בקריבי ריה ומרבץ המנגן על יד ניקופול, מקור המנגן הידוע השני בגודלו בעולם.
שטח המחוז הוא כ-32 אלף קמ"ר המהווים כ-5.3% משטח אוקראינה כולה.
המחוז גובל בצפון במחוזות פולטבה וחרקוב, במזרח במחוז דונצק, בדרום בזפוריז'יה וחרסון, ובמערב במיקולאייב וקירובוגרד.
את המחוז חוצה נהר הדנייפר, בדרום המחוז נמצא מאגר קחובקה שנוצר בשנת 1956, לאחר שהושלם בניית סכר ליד העיר נובה קחובקה.
אחד האנשים שכיהנו במשרת מושל המחוז הוא איש העסקים היהודי־אוקראיני איגור קולומויסקי.
מיולי 2020, לאחר יישום רפורמה במחוזות משנה של אוקראינה, מחוז דניפרופטרובסק מחולק ל-7 מחוזות משנה כדלהלן:
דנית קמה (נולדה בשנת 1987), היא שחיינית עבר ישראלית, אלופת ישראל במשחי הגב.
ייצגה את ישראל באליפות העולם (מונטריאול 2005) ובשתי אליפויות אירופה (מדריד 2004 ובודפשט 2006).
אלופת המכביה ה-17 ושיאנית המכביה במשחה ל-200 מטר גב (2007).
קמה התאמנה בקבוצת מכבי קריית אונו.
באליפות ישראל בשחייה שנערכה באוגוסט 2002 זכתה קמה בשתי מדליות, כסף וארד.
מדליית כסף, במשחה ל-200 מטר גב בתוצאה של 2:22.84 דקות, אחרי עדי כהן ממכבי אשדוד (2:21.36 דקות) ולפני סיגל סימסולו מבני הרצליה (2:23.53 דקות).
בשלב המוקדמות היא קבעה שיא ישראלי חדש לגילאי 15 של 2:22.06 דקות.
מדליית ארד, במשחה ל-100 מטר גב בתוצאה של 1:06.90 דקות, אחרי אור מלצר מהפועל הוד השרון בית ברל שקבעה שיא ישראלי חדש לגילאי 14–18 של 1:04.40 דקות ועדי כהן (1:05.42 דקות).
ב"אליפות המילניום" (בריכת 25 מטר) שנערכה בקריית ביאליק בסוף דצמבר אותה שנה היא זכתה במדליית ארד במשחה ל-100 מטר גב בתוצאה של 1:05.03 דקות, אחרי אור מלצר (1:03.57 דקות) וענבל לבבי מהפועל עמק חפר (1:04.66 דקות).
באליפות אירופה בשחייה לנוער שנערכה בגלאזגו, סקוטלנד בסוף יולי 2003 סיימה קמה במקום שישי במשחה ל-200 מטר גב בשיא ישראלי חדש לגילאי 16 - 18 של 2:18.58 דקות ובמקום שביעי במשחה ל-100 מטר גב בתוצאה של 1:04.80 דקות.
בשלב חצי הגמר היא קבעה שיא אישי חדש של 1:04.72 דקות.
שבוע לאחר מכן, באליפות ישראל בשחייה שנערכה באוגוסט היא זכתה בשתי מדליות, זהב וארד.
באליפות אירופה בשחייה (בריכת 25 מטר) שנערכה בדבלין, אירלנד בדצמבר אותה שנה היא סיימה במקום 29 במשחה ל-200 מטר גב בתוצאה של 2:17.66 דקות ובמקום 38 במשחה ל-100 מטר גב בתוצאה של 1:04.73 דקות.
באליפות אירופה שנערכה במדריד, ספרד במאי 2004 סיימה קמה במקום 18 במשחה ל-200 מטר גב בתוצאה של 2:20.86 דקות ובמקום 27 במשחה ל-100 מטר גב בתוצאה של 1:07.80 דקות.
באליפות ישראל בשחייה שנערכה ביולי אותה שנה היא זכתה במדליית ארד במשחה ל-200 מטר מעורב אישי בתוצאה של 2:28.45 דקות, אחרי סיגל סימסולו (2:25.10 דקות) ונסטיה קורוטקוב מהפועל ירושלים (2:26.70 דקות).
ב"אליפות המילניום" (בריכת 25 מטר) שנערכה בקריית ביאליק בסוף דצמבר אותה שנה היא זכתה בשתי מדליות ארד, במשחה ל-50 מטר גב בתוצאה של 30.55 שניות, אחרי גוסטומלסקי (28.77 שניות) ומלצר (29.47 שניות) ובמשחה ל-100 מטר גב בתוצאה של 1:04.80 דקות, אחרי גוסטומלסקי (1:01.99 דקות) ומלצר (1:03.54 דקות).
באליפות ישראל בשחייה (בריכת 25 מטר) שנערכה בקריית ביאליק במרץ 2005 זכתה קמה במדליית ארד במשחה ל-100 מטר גב בתוצאה של 1:04.47 דקות, אחרי גוסטומסלקי (59.22 שניות) ומלצר (1:02.68 דקות).
כבר בשלב המוקדמות היא קבעה שיא מכביה חדש של 2:20.28 דקות, שיפור לשיא של עדי כהן מהמכביה הקודמת.
באליפות העולם שנערכה במונטריאול, קנדה ביולי אותה שנה היא סיימה במקום 28 במשחה ל-200 מטר גב בשיא אישי חדש של 2:17.93 דקות, במקום 43 במשחה ל-100 מטר גב בתוצאה של 1:06.85 דקות ובמקום 43 במשחה ל-50 מטר גב בתוצאה של 32.17 שניות.
שבועיים לאחר מכן, באליפות ישראל בשחייה שנערכה בווינגייט באוגוסט אותה שנה היא זכתה ב-3 מדליות, 2 זהב ו-1 ארד.
באליפות אירופה בשחייה (בריכת 25 מטר) שנערכה בטריאסטה, איטליה בדצמבר אותה שנה היא סיימה במקום 17 במשחה ל-200 מטר גב בשיא אישי חדש של 2:12.67 דקות ובמקום 32 במשחה ל-100 מטר גב בתוצאה של 1:03.91 דקות ובמקום 34 במשחה ל-50 מטר גב בתוצאה של 30.58 שניות.
באליפות אירופה שנערכה בבודפשט, הונגריה בתחילת אוגוסט 2006 סיימה קמה במקום 19 במשחה ל-200 מטר גב בתוצאה של 2:17.68 דקות, במקום 28 במשחה ל-100 מטר גב בתוצאה של 1:05.50 דקות ובמקום 38 במשחה ל-50 מטר גב בתוצאה של 32.01 שניות.
שבוע וחצי לאחר מכן, באליפות ישראל בשחייה שנערכה בווינגייט היא זכתה בשתי מדליות, זהב וכסף.
מדליית זהב, במשחה ל-200 מטר גב בשיאי אישי חדש של 2:16.34 דקות, לפני מיקה שלזינגר (2:20.61 דקות) וסיגל סימסולו (2:21.63 דקות), ומדליית כסף, במשחה ל-200 מטר מעורב אישי בשיא אישי חדש של 2:24.39 דקות, אחרי נסטיה קורוטקוב (2:19.53 דקות) ולפני ענת זימין מהפועל בת ים (2:24.65 דקות).
באליפות ישראל בשחייה שנערכה בווינגייט באוגוסט 2007 זכתה קמה במדליית זהב בפעם הרביעית והשלישית ברציפות במשחה ל-200 מטר גב בתוצאה של 2:19.30 דקות.
דניקה ד'הונדט היא שחקנית ואשת עסקים קנדית ילידת אנגליה.
ד'הונדט נולדה בלונדון, לאם אירית ולאב בלגי ובילדותה היא היגרה עם משפחתה לקנדה.
לאחר סיום התיכון במונטריאול היא החלה ללמוד באוניברסיטת קולומביה הבריטית.
ב-1959 נבחרה למיס קנדה, וייצגה את קנדה במיס עולם 1960. לאחר מכן חזרה ללונדון משך תקופה מסוימת, שם עבדה כשחקנית בתיאטרון, והופיעה במספר תוכניות רדיו וטלוויזיה ב-BBC.
לאחר מכן היא שבה לקנדה, והחלה לשמש כמנחת משחקי טלוויזיה ותוכניות אירוח ב-CBC, תאגיד השידור הציבורי של קנדה שבמסגרתם ראיינה סלבריטאים שונים.
ב-1960 היא התחילה את הקריירה ההוליוודית שלה שנמשכה עד 1990. ב-1961 שיחקה בסרט "Living Venus" הארווי קורמן שצולם בשיקגו, היא הופיעה בעיקר בסרטים מסוג בי מובי, ב-1962 שיחקה בפרק של הסדרה המבוססת על הסרט מר סמית הולך לוושינגטון, בסדרה "טרזן" של NBC וגם הופיעה בסדרה "המופע של קארה ויליאמס.
במהלך הקריירה שלה ביימה גם מספר מופעים בברודוויי, ופרסמה שני ספרים שכתבה.
היא נישאה ליינן נלו אולבו ונולדו להם שישה ילדים, ביניהם השחקנית אמריקה אוליבו.
לרשת השידור של דנמרק הוגשו 117 שירים לקראת אירוויזיון 1957, מתוכם רק 6 נבחרו לתחרות הקדם שנערכה.
שני זמרים התחרו בבחירת השיר - בירטה וילקה וגוסטב וינקלר.
כל אחד מהם הופיע לבד עם שני שירים, וכן שניהם ביצעו שני דואטים יחדיו.
צוות שיפוט של 10 אנשים בחר את הזוכה, ורק שמות שני השירים המובילים הוכרזו - שני הדואטים שביצעו.
התחרות שודרה ב-17 בפברואר 1957, והנחה אותה וולמר סורנסן.
דנמרק נטלה חלק באירוויזיון הילדים 3 פעמים, מאז הצטרפותה לתחרות ב-2003, כאשר שלחה את אן גדיגארד כנציגם בתחרות עם השיר "Arabiens drøm" ועד פרישתה ב-2005.
המבצעים והשירים שייצגו את דנמרק באירוויזיון הילדים
שנה מבצע שיר תרגום לעברית מקום ניקוד 2003 אן גדיגארד "Arabiens drøm" "חלום ערבי" 5 932004 Cool Kids "Pigen er min" "הילדה שלי" 5 1162005 ניקולאי קילסטרופ "Shake Shake Shake" "לנער ללחוץ ללחוץ" 4 121לא נטלה חלק בין השנים 2006–2020
שנה מגיש שדרן 2003ללא מגישניקולאי מולבך 2004 אן גדיגארד 2005 קרוליין פורסברג תיבו
שנה העיר המארחת מקום התחרות המנחים 2003 קופנהגן פורום קופנהגן קמילה אוטסן ורמי
תחרות ה"דנסק מלודי גרנד פיקס" לבחירת נציג דנמרק לאירוויזיון 2000 נערכה בפברואר 2000 באולם "Circus Building" בקופנהגן, ומנחיה היו נטאשה קרונה בק ומייקל קארו.
השיר שזכה במקם הראשון בתחרות זו ובמקום הראשון באירוויזיון היה (שמו באנגלית) "Fly on the Wings of Love" בביצוע האחים אולסן.
דנליה טולשובה (בקזחית: Данэлия Тулешова; נולדה ב-18 ביולי 2006) היא זמרת קזחית.
היא נולדה בעיר אסטנה שבקזחסטן.
התפרסמה בעקבות זכייתה במקום הראשון ב-2017 בתוכנית "The Voice Kids" באוקראינה.
בשנת 2018 ייצגה לראשונה את קזחסטן באירוויזיון הילדים, וסיימה במקום ה-6 מתוך 20.
בשנת 2019 חידשה את השיר "Everyday Is Christmas" של סיה.
בשנת 2019 השתתפה באודישנים לתוכנית האמריקאית "The World's Best".
היא ניצחה בשלב הדו-קרבים את יריבתה היפנית "manami", אך לאחר מכן בשלב "קרבות האלופים" סיימה בטופ 8 בלבד.
בשנת 2020 נבחנה באודישנים לתוכנית הכישרונות האמריקאית "America's Got Talent", שם העפילה לגמר אך לא סיימה במקומות הראשונים.
דנמרק השתתפה באירוויזיון 2021 עם השיר "Øve os på hinanden", שבוצע על ידי הצמד הדני פיר ופלמה.
באירוויזיון 2019, "Love Is Forever" שבוצע על ידי לאונורה הגיע למקום ה-12 בגמר, עם 120 נקודות.
בשנת 2020 הוכרז כי בן וטן ייצגו את דנמרק עם השיר "Yes", לפני שהוכרז על ביטול התחרות.
דנמרק בחרה את כל השירים שלה לאירוויזיון עד כה במסגרת דנסק מלודי גרנד פרי.
דנסק מלודי גרנד פרי 2021
הדנסק מלודי גרנד פרי 2021 הייתה ההפקה ה-51 של הדנסק מלודי גרנד פרי, תחרות המוזיקה שבוחרת את השירים של דנמרק לאירוויזיון.
האירוע נערך ב-6 במרץ 2021 באולפן DR 5 בקופנהגן, בהנחיית טינה מולר ומרטין בריגמן.
התוכנית שודרה בטלוויזיה ב-DR1 וכן הועברה באופן מקוון ב-DR TV, שירות הסטרימינג של השידור, ובאתר הרשמי של DR.
שמונה שירים, כולם מלווים בתזמורת ה-DR גרנד פרי בניצוחו של פיטר דירינג, התחרו במופע אחד בו נקבע הזוכה דרך שני סבבי הצבעה ציבורית.
בסיבוב הראשון שלושת השירים הראשונים על סמך תוצאות הצבעה ציבורית העפילו לגמר העל.
בגמר העל, הזוכה נקבע אך ורק על ידי ההצבעה הציבורית.
הצופים יכלו להצביע באמצעות SMS או אפליקציה סלולרית שתוכננה במיוחד לתחרות.
לצופים המשתמשים באפליקציה כדי להצביע הוענקה הצבעה אחת בחינם.
DR פתחו תקופה בין 29 באוקטובר 2020 ל-20 בנובמבר 2020 כדי שאמנים ומלחינים יוכלו להגיש את שירם.
דובר התחרות, גוסטב לוצ'ופט, הצהיר כי התחרות תחפש "שירים המשקפים את התרבות והזהות הדנית, עם מגוון של ז'אנרים וביטויים מוזיקליים" בדגש על שירים שיש בהם פוטנציאל להצלחה נוספת לאחר התחרות.
ועדת בחירה בחרה שמונה שירים מתוך השירים שהוגשו לרשות השידור, והאמנים והשירים המתחרים הוצגו רשמית ב-10 בפברואר 2021 במהלך תוכניות הרדיו של DR P3 Buffeten, Formiddag på 4'eren ו-P4 Play.
הגמר התקיים ב-6 במרץ 2021. סדר ההופעה נקבע על ידי DR והוכרז ב-25 בפברואר 2021. בסיבוב הראשון של ההצבעה, שלוש הראשונות עלו לגמר על בסיס הצבעה ציבורית.
שלושת הסופר-פיינליסטים היו "Højt over skyerne" בביצוע צ'יף 1 ותומאס בוטנשון, "Øve os på hinanden" בביצוע פיר ופלמה ו-"Beautiful" בביצוע ז'אן מישל.
בסופר-גמר, הזוכה, "Øve os på hinanden" בביצוע פיר ופלמה, נבחר אך ורק על ידי ההצבעה הציבורית.
הגמר - 6 במרץ 2021מספר אמןשירתוצאה 1 צ'יף 1 ותומאס בוטנשון"Højt over skyerne" הגיע לסופר-גמר 2 ננה אוליביה"Hvileløse hjerter"הודח 3 התאומים הקוסמיים"Silver Bullet"הודח 4 קלאודיה קמפניול"Abracadabra"הודח 5 מייק טראמפ"Everything Is Alright"הודח 6פיר ופלמה "Øve os på hinanden" הגיע לסופר-גמר 7 אמה ניקולין"Står lige her"הודח 8 ז'אן מישל"Beautiful" הגיע לסופר-גמר
סופר-גמר – 6 במרץ 2021מספר אמןשיראחוזי הצבעה מקום 1פיר ופלמה "Øve os på hinanden" 37% 1 2 צ'יף 1 ותומאס בוטנשון"Højt over skyerne" 29% 3 3 ז'אן מישל"Beautiful" 34% 2
על פי כללי האירוויזיון, כל המדינות למעט המדינה המארחת וה"Big 5" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר מתקדמות לגמר.
איגוד השידור האירופי (EBU) פיצל את המדינות המתחרות לשישה חלקים שונים, בהתבסס על דפוסי הצבעה מתחרויות קודמות, כאשר מדינות עם היסטוריית הצבעה נוחה הוכנסו לאותו חלק.
לאירוויזיון 2021, השתמשו בהגרלת ההקצאות של חצי הגמר שנערכה לשנת 2020 שהתקיימה ב-28 בינואר 2020. דנמרק הוכנסה לחצי הגמר השני, שנערך ב-20 במאי 2021, ותוכננה להופיע במחצית השנייה של המופע.
לאחר שפורסמו כל השירים המתחרים באירוויזיון 2021, סדר ההופעה לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה.
דנמרק אמורה הייתה להופיע במקום ה-17 (אחרונה), לאחר השיר שייצג את שווייץ.
ההצבעה במהלך שלושת החלקים התרחשה כך שכל מדינה מעניקה שני סטים של נקודות של 1 עד 8, 10 ו-12: האחת של צוות השופטים המקצועי והשנייה מההצבעה המקוונת.
צוות השופטים של כל מדינה מורכב מחמישה אנשי מקצוע בתעשיית המוזיקה שהם אזרחי המדינה שהם מייצגים, ושמם פורסם לפני התחרות במטרה להבטיח שקיפות.
צוות שופטים זה שפט כל שיר על סמך: יכולת קולית, ההופעה הבימתית, הרכב השיר ומקוריותו והרושם הכללי שניתן על ידי ההופעה.
בנוסף, אף חבר של צוות שופטים לא רשאי היה להיות קשור בשום צורה לאף אחת מההופעות המתחרות, באופן שלא יוכל להצביע באופן שהוא אינו לא משוא פנים ועצמאי.
הדירוג האישי של כל חבר בצוות השופטים כמו גם תוצאות ההצבעה המקוונת של המדינה פורסמו זמן קצר לאחר הגמר הגדול.
דנית גרינברג (נולדה ב-13 באפריל 1992) היא משפיענית רשת, יוצרת תוכן, ומגישת טלוויזיה ישראלית.
התפרסמה לראשונה עם השתתפותה בעונה השישית של תוכנית הריאליטי "האח הגדול", בה העפילה לגמר וזכתה במקום הרביעי.
גרינברג נולדה וגדלה בפתח תקווה ולה שני אחים.
סבה מצד אביה ברח מכפר בו התגורר בפולין, לפני השמדת יהודי הכפר בשואה.
אביה נולד בפולין ועלה לישראל בשנות ה-70.
גרינברג היא בוגרת תיכון גולדה בעיר במגמת ביולוגיה.
בשנת 2010 התגייסה לצה"ל ושירתה במדור תנועה בבסיס תל-השומר.
בשנת 2014 נרשמה ללימודי תואר בפרסום ותקשורת שיווקית בקריה האקדמית אונו, במהלך הסמסטר הראשון נכנסה לתוכנית הריאליטי "האח הגדול".
היא סיימה את התואר לאחר התכנית.
היא זכתה לפרסום כאחת המתמודדות הבולטות בעונה והגיעה למקום הרביעי בגמר.
ניהלה רומן עם המשתתף אליאב אוזן שהיה גם בן זוגה לאחר התכנית ואף נישאו.
לאחר השתתפותה בתוכנית, הופיעה כפאנליסטית מחליפה בערוץ 24 בפאנל התכנית 'עולם הזוהר'.
בשנת 2017 השתתפה וזכתה בתוכנית ריאליטי נוספת בשם 'זוג מנצח'.
בשנת 2020 נבחרה לפרזנטורית הראשונה בישראל של חברת Avene הצרפתית.
מאוחר יותר באותה השנה נבחרה גם כפרזנטורית של חברת Fashion Club.
בשנת 2021 נבחרה כשגרירה של חברת אסתי לאודר.
שנה לאחר מכן החלה לייצג את חברת BUY ME לצד איתי לוי, מאיה ורטהיימר ואחרים.
בשנת 2022 השיקה את הפודקאסט שלה 'שיחת בנות' אותו הגישה במשך כשנה עד פברואר 2023.
גרינברג כיכבה על שערי כתבי עת ישראליים רבים, ובהם ידיעות אחרונות, פנאי פלוס, מגזין את ועוד.
בשנת 2024 השתתפה בעונה השלישית של רוקדים עם כוכבים והודחה שביעית.
גרינברג הייתה שותפה בחברה ליבוא והפצה למוצרי טיפוח אקולוגים - Haan עם בעלה לשעבר, ברק חקמט.
גרינברג הייתה נשואה לאליאב אוזן אותו הכירה בתוכנית "האח הגדול" בשנת 2014, ובשנת 2019 השניים התגרשו.
באפריל 2022 גרינברג נישאה בשנית לברק חקמט, ובשנת 2023 השניים התגרשו.
עד יולי 2024 גרינברג הייתה בזוגיות עם יניב חרל"פ.
בשנת 2022 עברה תאונת דרכים בה נפצעה באופן קשה ונזקקה לניתוחים קוסמטיים.
דנמרק השתתפה באירוויזיון 2022, שהתקיים בטורינו שבאיטליה, עם השיר "The Show" של להקת REDDI.
זו הייתה השתתפותה ה-50 של המדינה באירוויזיון.
בדומה לשנותיה הקודמות בתחרות, רשות השידור הדנית DR הפיקה את הקדם הארצי לאירוויזיון, "Dansk Melodi Grand Prix", שממנו נבחר הנציג והשיר.
בשנה זו כשלה המדינה בניסיון להעפיל לגמר התחרות.
קדם לאירוויזיון 2022, דנמרק השתתפה בתחרות האירוויזיון ארבעים ותשע פעמים, מאז הופעת הבכורה שלה ב-1957. היא הגיעה למקום הראשון שלוש פעמים: ב-1963, עם "Dansevise" של גרטה ויורגן אינגמן; ב-2000, עם "Fly on the Wings of Love" בביצוע האחים אולסן וב-2013 עם השיר "Only Teardrops" של אמילי דה פורסט.
באירוויזיון 2021 הגיע הצמד הדני פיר ופלמה, עם השיר "Øve os på hinanden", למקום ה-11 בחצי הגמר, ולא העפילו לשלב הבא בתחרות.
דנמרק בחרה את כל נציגיה באמצעות הקדם "Dansk Melodi Grand Prix".
תחרות Dansk Melodi Grand Prix 2022 הייתה המהדורה ה-52 של הקדם הדני לאירוויזיון.
היא התקיימה ב-5 במרץ 2022 בעיר הרנינג ובהנחייתם של טינה מולר ומרטין בריגמן.
שודרה ב-DR1, באתר האינטרנט של רשות השידור ובשירותי הסטרימינג של DR TV.
צפו במשדר 985,000 צופים בדנמרק בלבד.
שמונה שירים, כולם בליווי תזמורת הקדם המסורתית של DR, התחרו בערב אחד שבו נקבעה הזוכה על פי שתי מערכות הצבעה: בראשונה, שלושת השירים שקיבלו את מרב הנקודות העפילו לשלב הבא באירוע.
על פי DR, השנה היא תבחר את השיר הדני לאירוויזיון בהתאם לפוטנציאל שיש בו לייצג את המוזיקה הדנית על כל גווניה.
ועדה בת שישה חברים בחרה שמונה שירים מתוך רשימת המועמדים להתחרות בקדם הארצי.
היא הורכבה מלארס רטילינגסגארד (ראש אגף המוזיקה והאסטרטגיה ב-DR), לוטה פרייס (מגישת רדיו ב-DR P4), מריה פנטינו (מגישת רדיו ב-DR P3), אנדרו ינסן (מגיש רדיו ב-DR P4), מתיאס באקינסן (ראש אגף המוזיקה של DR P3) ובטינה כהבר (מפיקת הקדם).
אירוע הגמר של הקדם התקיים ב-5 במרץ 2022. שלושת המתחרים שקיבלו את מרב הקולות של ההצבעה השבועית ביישומון "Dansk Melodi Grand Prix" (10%), של הקולות מהודעות ה-SMS (12%) וההצבעה ביישומון בזמן המשדר (78%) העפילו לשלב הבא.
בשלב הבא זהות הזוכה נקבעה באמצעות שילוב של קולות ה-SMS וההצבעה באפליקציה ביחס 24/76.
דנית ברביבאי (נולדה ב-26 באפריל 1979) היא אשת ציבור, מנכ"לית פורום מסגרות החינוך לגיל הרך בישראל.
נולדה בעפולה לחדוה שנולדה וגדלה בקיבוץ לביא, עובדת מינהל בביה"ח העמק, ולדוד, אזרח עובד צה"ל, שעלה ממרוקו, כבת שנייה מבין ארבעה אחים.
למדה בבית הספר היסודי רמות ובתיכון למדעים ולאמנויות ע"ש דוד בן-גוריון בעפולה, ושירתה בצה"ל כמש"קית התרעה בפיקוד העורף.
למדה תואר ראשון בחינוך לגיל הרך בסמינר אורנים, תואר שני בממשל, אסטרטגיה עם התמחות במדיניות ציבורית בהצטיינות באוניברסיטת רייכמן, ותואר שני בניהול מערכות חינוך בגיל הרך מטעם מכללת לוינסקי לחינוך.
במקביל, ייסדה וניהלה את מערך משפחות "ילדים מתנדבים בקהילה", המארגנת פעילויות ופרויקטים התנדבותיים עבור ניצולי שואה, משפחות בסיכון, קשישים וילדים חולים.
בשנת 2018 מונתה לתפקיד מנהלת המחלקה לחינוך מיוחד ברשות המוניציפלית קדימה-צורן, ובהמשך ניהלה את האגף לחינוך מיוחד הכולל את מחלקת ההיסעים במינהל החינוך ברשות בת ים.
במסגרת תפקידה שימשה יו"ר ועדות ההשמה, והייתה אחראית על מגוון נדבכים הקשורים לחינוך המיוחד, ובהם ייצוג תלמידי החינוך המיוחד ברשות, התוויית המדיניות, ניהול מערך הסיוע ומערך המלווים, ניהול רישום ושיבוץ התלמידים, ומעקב אחר תוכניות עבודה של מסגרות החינוך המיוחד ברשות.
בשנת 2022 נבחרה לשמש כמובילת הקואליציה לחינוך מלידה בארגון "אנו עושים שינוי".
במהלך תפקידה בנתה ויישמה תוכנית עבודה לקידום לקיחת אחריות ממשלתית על גילאי לידה עד 3, הובילה יחד עם צוות ההיגוי הארצי בקואליציה תהליכים אל מול ועדות הכנסת הרלוונטיות, ולקחה חלק פעיל בפאנלים אקדמיים העוסקים בתחום הגיל הרך.
ברביבאי מופיעה בערוצי תקשורת שונים כמומחית לגיל הרך.
בין השאר היא חברת פאנל קבועה בתוכנית הבוקר של "פאולה וליאון".
בנובמבר 2022 החלה לכהן כמנכ"לית פורום מסגרות החינוך לגיל הרך בישראל, שפועל בין היתר לקידום איכות החינוך והטיפול עבור קבוצת גיל זו.
במסגרת תפקידה הצליחה יחד עם ראשי הארגונים להביא את שר האוצר להתחייב על העלאת תעריף המעונות שיתורגם לשכר למטפלות.
ברביבאי עוסקת בפעילות תקשורתית ופובליציסטית, ופרסומיה עוסקים בסוגיות חברתיות, חינוכיות וציבוריות.
בין נושאי כתיבתה נכללים רפורמות בתחום החינוך לגיל הרך, שוויון מגדרי, אתגרי מערכת הרווחה, וביקורת על מדיניות ממשלתית בתחומים אלה.
טורי הדעה שכתבה פורסמו באתרי חדשות מרכזיים, בהם ynet, וואלה ו־ICE, ולעיתים עוררו תגובות ציבוריות ודיונים רחבים ברשתות החברתיות.
כמו כן, ברביבאי הופיעה במסגרת ראיונות בתוכניות אקטואליה בטלוויזיה וברדיו, לרבות בקשת 12, ערוץ 14 וערוץ כאן 11, שם הביעה את עמדותיה בנושאים שעל סדר היום החברתי־ציבורי.
בשנת 2023 הכריזה ברביבאי על מועמדותה לראשות מועצת קדימה-צורן, שלושה חודשים לפני מועד הבחירות וללא גיבוי של מנגנון פוליטי.
על אף שלא הייתה מוכרת בזירה המקומית, ניהלה קמפיין שזכה לחשיפה ציבורית רחבה.
עם פרוץ מלחמת חרבות ברזל עצרה את פעילותה הפוליטית והפנתה את המשאבים שברשותה לפעולות התנדבות וחיזוק העורף האזרחי.
לאחר פרסום מועד הבחירות החדש, חידשה את התמודדותה עד לסיום ההליך.
מהלך זה סימן את תחילת דרכה הפוליטית.
ברביבאי מייעצת לארגונים ולעמותות בתחומי החינוך והרווחה, ולוקחת חלק ביוזמות ציבוריות לקידום שוויון הזדמנויות ולעיצוב מדיניות חינוכית וחברתית.
היא נשואה לקובי, מהנדס ויזם נדל"ן, ולהם ארבעה ילדים.
דנמרק השתתפה באירוויזיון 2023, שהתקיים בליברפול שב, עם השיר "Breaking My Heart" של ריילי.
רשות השידור הדנית DR הפיקה אתהקדם הלאומי המסורתי Dansk Melodi Grand Prix על מנת לבחור את נציג המדינה.
שמונה שירים התחרות בקדם, והזוכה נבחר באמצעות שתי מערכות הצבעה שונות.
בערב חצי הגמר השני כשלה המדינה להעפיל לגמר התחרות.
קדם לאירוויזיון 2023 השתתפה דנמרק בתחרות האירוויזיון חמישים פעמים, מאז הופעת הבכורה שלה ב-1957. היא הגיעה למקום הראשון שלוש פעמים: ב-1963, עם "Dansevise" של גרטה ויורגן אינגמן; ב-2000, עם "Fly on the Wings of Love" בביצוע האחים אולסן וב-2013 עם השיר "Only Teardrops" של אמילי דה פורסט.
גם באירוויזיון 2022 כשלה המדינה בניסיון להעפיל לגמר כששלחה את להקת REDDI עם "The Show".
היא אישרה את השתתפותה באירוויזיון 2023 ב-26 באוגוסט 2022.
Dansk Melodi Grand Prix 2023 הייתה המהדורה ה-53 של הקדם הדני לתחרות הזמר של האירוויזיון.
האירוע נערך ב-11 בפברואר 2023 באצטדיון נסטווד, והוגש על ידי טינה מולר והיינו הנסן.
שמונה שירים, שלוו לנגינת התזמורת המסורתית של הגרנד פרי, התחרו בערב אחד על הזכות לייצג את דנמרק באירוויזיון.
זהות הזוכה נקבעה באמצעות שתי מערכות הצבעה שונות: בראשונה, שלושה שירים נבחרו על ידי הקהל והעפילו לשלב הבא בגמר.
לאחר מכן, מתוכם נבחר הזוכה באמצעות שילוב של הצבעות הקהל וקולות השופטים.
הצופים יכלו להצביע באמצעות הודעות SMS או ביישומון המיוחד של התחרות.
חבר השופטים הורכב מחמישה חברים:
אמילי דה פורסט – זמרת, זוכת אירוויזיון 2013
קאטפאזר – כותב ומפיק מוזיקלי
אולה טפולם – מנחה הרדיו של DR P3
DR פתחה את תקופת הגשת המועמדויות להשתתפות בקדם הארצי ב-8 בספטמבר, וסגרה אותה כחודש אחרי.
רשות השידור הצהירה כי בכוונתה להתמקד בשירים שמייצגים את איכותה ורוחבה של המוזיקה ושל התרבות הדנית.
שמונת האמנים שנבחרו הוכרזו ב-19 בינואר 2023 ב-DR Byen בקופנהגן.
שבועיים לפני גמר התחרות דווח בעיתון הדני אקסטרה בלאדט כי ריילי ביצע את שירו "Breaking My Heart" בפסטיבל סלאו לייף סלאו לייב בסיאול שבקוריאה הדרומית באוקטובר 2022. על פי חוקי הקדם, אין להופיע או להוציא את השירים לפני התחרות ללא רשות מ-DR.
עם זאת, הוחלט כי ריילי לא יפסל, בנימוק שהופעתו בסיאול לא נתנה לו יתרון משמעותי ביחס לקהל הדני.
גמר הקדם התקיים ב-11 בפברואר 2023. סדר הופעותיו נקבע על ידי DR, ונחשף ב-31 בינואר.
שלושה שירים נבחרו על ידי הקהל והעפילו לשלב הבא בגמר.
הקהל הצביע באמצעות האפליקציה, שחולקה לאזורים גאוגרפיים של דנמרק, או בהודעות SMS.
המנצח מבין השלושה נקבע על ידי שילוב בין הצבעות הקהל לקולות השופטים ביחס שווה.
בנוסף לביצועיהם של המתחרים הופיעו במשדר גם סוואה אס ולהקת קאלוש, זוכת אירוויזיון 2022.
דנמרק שובצה למחצית הראשונה של חצי הגמר השני, שיתקיים ב-11 במאי 2023.
נקודות שהוענקו על ידי דנמרק
דנמרק באירוויזיון 1960 השתתפה עם השיר "Det var en yndig tid" (בעברית: "זה היה זמן נפלא"), שבוצע על ידי הדנית קטי בדטגר.
זוהי השתתפותה הרביעית של דנמרק בתחרות הזמר של האירוויזיון.
השיר והזמרת נבחרו בתחרות ה-"Dansk Melodi Grand Prix" של אותה שנה.
בחירת השיר והזמרת נערכה בפרדריקסברג, בהנחייתה של סג'ר וולמר-סורנסן.
השיר הזוכה נבחר על ידי עשרה אנשים, שכל אחד מהם בחר את השיר המועדף עליו.
נציג דנמרק באירוויזיון 1957, גוסטב וינקלר, היה אחד המתמודדים.
דנלי ז'אן ז'אק (נולד ב-20 במאי 2000) הוא כדורגלן האיטי, המשחק בעמדת הקשר בפילדלפיה יוניון, ובנבחרת האיטי.
ז'אן ז'אק הוא תוצר של מחלקת הנוער של מועדון דון בוסקו מהאיטי.
הוא החל את הקריירה המקצועית שלו עם הקבוצה הבוגרת בשנת 2015, שם רשם 52 הופעות, בהן כבש 7 שערים.
באוגוסט 2021, הוא עבר לקבוצת המילואים של מץ.
ב-7 ביוני 2022, הוא חתם על חוזה מקצועי עם מץ עד יוני 2024. ז'אן ז'אק ערך את הופעת הבכורה שלו עם הקבוצה הבוגרת של מץ בניצחון 0-3 על אמיין בליגת המשנה בצרפת ב-30 ביולי 2022.
ב-8 באוגוסט 2024 חתם בפילדלפיה יוניון.
ז'אן ז'אק שיחק בנבחרות הנוער של האיטי.
במרץ 2022 הוא קיבל זימון בכורה לנבחרת הבוגרת.
דניקה מיי מק'קלר (נולדה ב-3 בינואר 1975) היא שחקנית, מדבבת וסופרת אמריקאית.
היא ידועה בעיקר בזכות תפקידה כוויני קופר בסדרת הטלוויזיה האמריקאית "שנות הקסם", ששודרה בשנים 1988–1993.
דניקה מק'קלר נולדה בעיירה לה חויה שבמדינת קליפורניה.
מק'קלר עברה עם משפחתה לגור בלוס אנג'לס כאשר היא הייתה בת שמונה.
אמה הייתה עקרת בית ואביה היה יזם נדל"ן.
מק'קלר היא ממוצא סקוטי, צרפתי, גרמני, ספרדי והולנדי מצד האב, ואמה היא ממוצא פורטוגזי.
בצעירותה למדה מק'קלר באוניברסיטת קליפורניה בלוס אנג'לס ובשנת 1998 קיבלה תואר ראשון בהצטיינות יתרה במתמטיקה.
בגיל שבע נרשמה מק'קלר לשיעורי משחק לילדים בסופי השבוע במכון לי שטרסברג בלוס אנג'לס.
כאשר הייתה בשנות העשרה קיבלה תפקיד ראשי בסדרה "שנות הקסם" אשר שודרה במקור במשך שש עונות בערוץ ABC בין השנים 1988 עד 1993. בסדרה היא גילמה את ויני קופר שהייתה מושא אהבתו של קווין ארנולד (אשר גולם על ידי פרד סבאג').
בעקבות הצלחתה ב"שנות הקסם" מק'קלר שיחקה לאורך השנים בתפקידים משניים שונים בתוכניות טלוויזיה וסרטי קולנוע, דיבבה דמויות שונות בסדרות אנימציה, וגילמה תפקידים ראשיים במספר סרטים טלוויזיוניים של הרשתות Hallmark ו-Primetime.
לאורך השנים מק'קלר חיברה שישה ספרי מתמטיקה לתלמידי חטיבות הביניים ובתי הספר התיכוניים.
ב-22 במרץ 2009 נישאה מק'קלר למלחין מייק ורטה בעיירה לה ג'ולה שבמדינת קליפורניה.
בנם הראשון של בני הזוג נולד בשנת 2010. הזוג התגרש ב-2012.
ב-16 ביולי 2014 התארסה מק'קלר לעורך הדין סקוט סבסלוסקי.
ב-15 בנובמבר 2014 הזוג נישא באי קאוואיי שבמדינת הוואי.
Cartoons קתרינה "קאט" מטרופולוס דיבוב, בפרק "Girls on the Go: The First Date" איך פגשתי את אמא טרודי בפרק "Third Wheel"2010 המפץ הגדול אבי בפרק "The Psychic Vortex" 2010–2013, 2019–2022 ליגת הצדק - הדור הבא תפקידים שונים דיבוב, בתפקיד הראשי 2010-2013 ג'נרטור רקס קלייר דיבוב, ב-3 פרקים2010 G.I.
ג'ודי ג'טסון דיבוב, ישירות לווידאו 2018 The Fiddling Horse לסלי לב Lego DC Super Hero Girls: Super-Villain High קילר פרוסט דיבוב, ישירות לווידאו DC Super Hero Girls: Legends of Atlantis קילר פרוסט דיבוב, ישירות לווידאו
דנמרק השתתפה באירוויזיון 2024, שהתקיים במאלמה שבשוודיה, עם השיר "Sand" בביצוע הזמרת הדנית סאבה.
תאגיד השידור הדני DR הפיק את תחרות הקדם המסורתית במדינה, Dansk Melodi Grand Prix 2024, על מנת לבחור את השיר הדני לאירוע האירוויזיון.
דנמרק הוגרלה להשתתף בחצי הגמר השני של אירוויזיון 2024, שהתקיים ב-11 במאי.
מאוחר יותר נודע כי היא הופיעה שביעית בסדר ההופעות, לפני ואחרי .
לאחר התחרות נחשף כי היא דורגה במקום ה-12 עם 36 נקודות.
קדם לאירוויזיון 2024 השתתפה דנמרק השתתפה בתחרות האירוויזיון חמישים ואחת פעמים, מאז הופעת הבכורה שלה ב-1957. היא הגיעה למקום הראשון שלוש פעמים: ב-1963, עם "Dansevise" של גרטה ויורגן אינגמן; ב-2000, עם "Fly on the Wings of Love" בביצוע האחים אולסן וב-2013 עם השיר "Only Teardrops" של אמילי דה פורסט.
רצף זה נמשף גם בשנת 2023 כשהשיר "Breaking My Heart" בביצוע הזמר ריילי דורג במקום ה-14 בחצי הגמר.
תאגיד השידור הדני DR אחראי על שידור אירועי האירוויזיון בשטח המדינה, ועל תהליך בחירת שירה לתחרות.
החל מהופעת הבכורה שלה באירוויזיון 1957 נוהגת דנמרק לבחור את נציגיה דרך פורמט ה-Dansk Melodi Grand Prix 2024. ב-12 במאי 2023 אישר התאגיד את השתתפותה העתידית של דנמרק באירוויזיון 2024, ועל השארת שיטת הבחירה על כנה.
Dansk Melodi Grand Prix 2024 הייתה המהדורה ה-54 של התחרות, שתפקידה הוא לשמש כתהליך בחירת הנציג והשיר הדני לאירוויזיון.
האירוע נערך ב-17 בפברואר באולם הקונצרטים בקופנהגן, והוגש על ידי שרה ברו וסטפני סורוגה.
הוא שודר ב-DR1 ופלטפורמה המקוונת DR TV של תאגיד השידור.
שמונה מוזיקאים התחרו בערב אחד, שבו נקבעה זהות הזוכה באמצעות שתי מערכות הצבעה.
הסיבוב הראשון נמשך שבעה ימים החל מ-10 בפברואר ועד למועד שידור הגמר, וקבע את שלושת האמנים שקיבלו את מרב הנקודות ועלו לסבב הנוסף בגמר.
כלומר, שוודיה, אוקראינה, איטליה, הולנד וישראל.
הצופים יכלו להצביע לכל שיר פעם אחת בהתאם לאותו סיבוב ביישומון וב-SMS.
למשתתפים ניתנה האפשרות לבצע את שירם עם תזמורת.
ב-29 באוגוסט 2023 פתח תאגיד השידור הדני את תקופת הגשת המועמדויות להשתתפות בקדם.
מועד סגירת ההרשמה ננעץ ל-27 באוקטובר 2023. ניתן היה להגיש שירים בכל שפה, אולם אחד מצוות הפקתו (כותב, מלחין, מפיק מוזיקלי, זמר) היה חייב להיות אזרח דני או בעל זיקה לדנמרק שמתבטאת במגורי קבע במדינה או בנישואים עם אחד מאזרחיה.
אל DR התקבלו כ-600 מועמדויות שונות.
התאגיד הזמין אף כמה מאמנים המובילים בתעשיית המוזיקה הדנית להשתתף בתחרות.
האמנים ושיריהם פורסמו ב-25 בינואר 2024. הם הוצגו ורואיינו לראשונה בתוכנית ייעודית בהנחיית פיר ופלמה ב-10 בפברואר, שבוע לפני הגמר.
בין המשתתפים נמנה בסים, שייצג את דנמרק באירוויזיון 2014. לראשונה מאז 1957 לא השתתפו שירים המכילים את השפה הדנית, כולם באנגלית.
השתתפותה של ישראל באירוויזיון 2024, על-אף מלחמת חרבות ברזל והמשבר ההומניטרי ברצועת עזה שנגרם כתוצאה מכך, עוררה מחלוקת בדנמרק ובמדינות נוספות.
בחודש ינואר 2024 הודיע יו"ר מחלקת התרבות, הילדים והנוער ב-DR, כי התאגיד יתמוך בהשתתפותה של ישראל בתחרות.
הדבר עורר כמה הפגנות מחוץ למשרדיו במהלך חשיפת המתמודדים בקדם הדני.
מאוחר יותר הצהיר אובלו על התנגדותו להשתתפות ישראל באירוויזיון.
בדנמרק, כל שלושת המשדרים שודרו ב-DR1, וכן באינטרנט דרך DR TV, עם פרשנות מאת אולה טופהולם.